CELEX: 52006XG1207(01)
Language: fi
Date: 2006-12-07 00:00:00
Title: Neuvoston päätelmät kulttuuriaineiston digitoinnista ja sähköisestä saatavuudesta sekä digitaalisesta säilyttämisestä

7.12.2006   
            
            
               FI
            
            
               Euroopan unionin virallinen lehti
            
            
               C 297/1
            
         Neuvoston päätelmät kulttuuriaineiston digitoinnista ja sähköisestä saatavuudesta sekä digitaalisesta säilyttämisestä
   (2006/C 297/01)
   EUROOPAN UNIONIN NEUVOSTO, JOKA
   katsoo seuraavaa:
   
               —
            
            
               Kulttuuriperintö, -sisältö ja -ilmaisut edustavat ja välittävät Euroopan unionin yhteisiä perusarvoja ja ovat osoituksena Euroopan kulttuurisesta ja kielellisestä moninaisuudesta.
            
         
               —
            
            
               Kulttuurisisällöllä on keskeinen sosiaalinen ja taloudellinen merkitys. Kansalaisten ja tiedeyhteisön keskuudessa on todellista kysyntää digitaaliselle sisällölle. Kulttuuriperintömme digitoinnilla ja sähköisellä saatavuudella voidaan edistää luovuutta ja tukea muiden alojen toimintoja, kuten opiskelua ja matkailua, ja siten parantaa Euroopan laajuisesti kilpailukykyä ja kasvua Lissabonin strategian mukaisesti.
            
         
               —
            
            
               Yhteisön tason koordinoitu toiminta on välttämätöntä päällekkäisyyksien välttämiseksi ja synergioiden luomiseksi. Tässä on kuitenkin otettava huomioon, että sisällön digitoinnin ja digitaalisen säilyttämisen ja koordinoinnin nykyinen taso vaihtelee suuresti eri jäsenvaltioissa. Suurta vaihtelua ilmenee myös edellä mainittujen alojen kansallisten painopisteiden välillä.
            
         1.   ON TYYTYVÄINEN
   
               —
            
            
               komission tiedonantoon ja suositukseen ”kulttuuriaineiston digitoinnista ja sähköisestä saatavuudesta sekä digitaalisesta säilyttämisestä”, joka on osa i2010 digitaaliset kirjastot -aloitetta.
            
         2.   HYVÄKSYY
   
               —
            
            
               kulttuuriaineiston digitointia ja sähköistä saatavuutta sekä digitaalista säilyttämistä koskevan komission suosituksen perimmäiset strategiset tavoitteet ja pääkohdat;
            
         
               —
            
            
               vision Euroopan digitaalisesta kirjastosta yhteisenä monikielisenä portaalina, jonka kautta Euroopan eri paikoissa hajallaan sijaitseva — eli eri organisaatioiden eri paikoissa säilyttämä — digitaalinen kulttuuriperintö on saavutettavissa, joka sopii erityyppisille kulttuuriaineistoille (tekstit, audiovisuaalinen aineisto, museoesineet, arkistotallenteet jne.) ja jonka tavoitteena on nopeasti toimittaa kriittisen massan resursseja käyttäjille.
            
         3.   TOTEAA, ETTÄ
   
               —
            
            
               jäsenvaltioissa on meneillään monenlaisia toimia arkistojen, kirjastojen ja museoiden sisällön digitoimiseksi ja sen sähköisen saatavuuden toteuttamiseksi ja että ne ovat edenneet eri vaiheisiin;
            
         
               —
            
            
               digitointia käsittelevä kansallisten edustajien ryhmä tekee arvokasta jäsenvaltioiden kokemusten vaihtoa ja edistymisen valvontaa koskevaa koordinointityötä muun muassa dynaamisen toimintasuunnitelman avulla (1).
            
         
               —
            
            
               edellä mainittu koordinointityö on kytkettävä yhteisön toimielinjärjestelmään.
            
         4.   KOROSTAA, ETTÄ
   
               —
            
            
               Euroopan kansalliskirjastonhoitajien yhteistyöelin CENL tekee Euroopan tasolla välttämätöntä
               
                           —
                        
                        
                           Euroopan kirjaston (TEL) organisoimis- ja perustamistyötä. Euroopan kirjaston kautta luodaan pääsy eri puolilla Eurooppaa olevien kansalliskirjastojen yhteisiin aineistoihin;
                        
                     
                           —
                        
                        
                           työtä Euroopan digitaalisen kirjaston perustamisen edistämiseksi;
                        
                     
         
               —
            
            
               MICHAEL- (2) ja Michael Plus -hankkeiden puitteissa tehdään parhaillaan työtä eri jäsenvaltioiden museoiden, kirjastojen ja arkistojen digitaalisten kokoelmien kuvailemiseksi ja linkittämiseksi ja pääsyn tarjoamiseksi näihin kokoelmiin;
            
         
               —
            
            
               tulevan työskentelyn olisi perustuttava näihin ja niihin liittyviin aloitteisiin, jotta voitaisiin edetä kohti kirjastojen, museoiden ja arkistojen välistä tasapainoista yhteistyötä;
            
         
               —
            
            
               vaikka Euroopan digitaalinen kirjasto tekee alusta alkaen kaikkiin kulttuuriaineiston muotoihin (tekstit, audiovisuaalinen aineisto, museoesineet, arkistotallenteet) liittyvät käsitteitä koskevat ja tekniset valmistelut, se voi jo varhaisvaiheessa hyödyntää monikielisen tekstiaineiston kriittisen massan mahdollisuuksia.
            
         
               —
            
            
               on tärkeää tehdä sisällön digitointiin, säilyttämiseen ja saatavuuteen liittyvää työtä teollis- ja tekijänoikeuksia koskevaa yhteisön lainsäädäntöä ja kansainvälistä lainsäädäntöä täysimääräisesti noudattaen.
            
         5.   PANEE MERKILLE
   
               —
            
            
               komission aikeen toteuttaa tutkimuksia kulttuuria koskevan digitoinnin edistymisestä Euroopan unionissa sekä digitaalisen aineiston pitkäaikaisen säilyttämisen ja toisaalta julkisen aineiston sosiaalis-taloudellisista vaikutuksista;
            
         
               —
            
            
               komission aikeen yhteisrahoittaa digitoinnin ja digitaalisen säilyttämisen osaamiskeskusten verkkoa seitsemännessä tutkimuksen ja kehityksen puiteohjelmassa.
            
         6.   KEHOTTAA JÄSENVALTIOITA
   
               —
            
            
               käsittelemään komission suosituksessa yksilöityjä kulttuuriaineiston digitointiin ja sähköiseen saatavuuteen sekä digitaaliseen säilyttämiseen liittyviä asioita ja erityisesti näissä päätelmissä esille tuotuja seikkoja;
            
         
               —
            
            
               ensimmäisinä toimina oheisen aikataulun mukaisesti ja jäsenvaltioiden erilaiset lähtökohdat huomioon ottaen
               
                           —
                        
                        
                           
                              vahvistamaan digitointia ja digitaalista säilyttämistä koskevia kansallisia strategioita ja tavoitteita;
                        
                     
                           —
                        
                        
                           
                              osallistumaan Euroopan hajallaan sijaitsevan kulttuuriperinnön monikielisenä yhteisenä portaalina toimivan Euroopan digitaalisen kirjaston perustamiseen;
                        
                     
                           —
                        
                        
                           
                              parantamaan kulttuuriaineiston digitoinnin ja sähköisen saatavuuden sekä digitaalisen säilyttämisen perusedellytyksiä;
                        
                     
                           —
                        
                        
                           lujittamaan aiheeseen liittyvää koordinointia jäsenvaltioiden kanssa ja niiden välillä;
                        
                     
                           —
                        
                        
                           
                              osallistumaan edistymisen tehokkaaseen seurantaan Euroopan tasolla.
                        
                     
         7.   KEHOTTAA KOMISSIOTA
   
               —
            
            
               ensimmäisinä toimina oheisen aikataulun mukaisesti
               
                           —
                        
                        
                           
                              tukemaan ja koordinoimaan Euroopan hajallaan sijaitsevan kulttuuriperinnön yhteisenä monikielisenä portaalina toimivan Euroopan digitaalisen kirjaston perustamista;
                        
                     
                           —
                        
                        
                           edistämään kulttuuriaineiston digitointia ja sähköistä saatavuutta sekä digitaalista säilyttämistä koskevien politiikkojen parempaa koordinointia etenkin perustamalla jäsenvaltioiden edustajien ryhmän jatkamaan kansallisten edustajien ryhmän koordinointityötä yhteisön toimielinjärjestelmän puitteissa, varmistamalla jatkuvuuden tehokkaat siirtymäjärjestelyt mukaan lukien — ja käyttämällä hyväksi saatuja kokemuksia ja hankittua asiantuntemusta;
                        
                     
                           —
                        
                        
                           
                              käsittelemään digitoinnin, sähköisen saatavuuden sekä digitaalisen säilyttämisen perusedellytyksiä;
                        
                     
                           —
                        
                        
                           
                              arvioimaan jäsenvaltioiden yleistä edistymistä keskeisissä asioissa jäsenvaltioiden erilaiset lähtökohdat huomioon ottaen ja arvioimaan yleistä etenemistä kohti Euroopan digitaalista kirjastoa sekä raportoimaan siitä neuvostolle.
                        
                     
         
      (1)  Dynaaminen suunnitelma kulttuuristen ja tieteellisten sisältöjen digitoinnin koordinoimiseksi EU:ssa.
   
      (2)  Euroopan kulttuuriperinnön monikielinen kartoitus.
   
      LIITTEEN
      ENSISIJAISET TOIMET JA OHJEELLINEN (1) AIKATAULU
      A.   JÄSENVALTIOIDEN TOIMET JA TAVOITTEET
      
                  1.
               
               
                  
                     Vahvistetaan digitointia ja digitaalista säilyttämistä koskevia kansallisia strategioita ja tavoitteita:
                  
                              kulttuuriaineiston digitointia koskevien suunnitelmien ja kansallisten strategioiden laadinta ja päivittäminen
                           
                           
                              2007
                           
                        
                              pitkäaikaista säilyttämistä ja tallettamista koskevien kansallisten strategioiden luominen
                           
                           
                              Vuoden 2008 puolivälissä
                           
                        
                              kulttuuriaineiston tallettamista, digitointia ja sähköistä saatavuutta sekä pitkäaikaista säilyttämistä koskevien määrällisten ja laadullisten tavoitteiden määrittely, mukaan lukien tähän liittyvän rahoituksen suunnittelu monivuotiselta pohjalta
                           
                           
                              2007
                           
                        
                              digitointia koskevien julkisen ja yksityisen sektorin kumppanuuksien tutkiminen ja tarvittaessa niiden käynnistäminen ja tukeminen
                           
                           
                              2007-2008
                           
                        
            
                  2.
               
               
                  
                     Lujitetaan jäsenvaltioiden sisäistä ja niiden välistä koordinointia:
                  
                              kulttuurisisällön alan digitointitoimia, myös alueellisella ja paikallisella tasolla toteutettavia toimia, koskevien kansallisten koordinointijärjestelmien perustaminen
                           
                           
                              2007
                           
                        
                              tietojenvaihto muiden jäsenvaltioiden kanssa synergioiden luomiseksi sekä pirstaleisuuden ja päällekkäisyyden välttämiseksi
                           
                           
                              2007-2008
                           
                        
                              digitoitavaa aineistoa koskevien yhteisten valintakriteerien kehittäminen, niin että Euroopan tasolla saadaan aikaan lisäarvoa
                           
                           
                              2007
                           
                        
            
                  3.
               
               
                  
                     Osallistutaan Euroopan digitaalisen kirjaston perustamiseen:
                  
                              etenemissuunnitelmien ja kannustimien luominen kulttuurilaitoksia varten olemassa olevan äskettäin digitoidun aineiston sisällyttämiseksi Euroopan digitaaliseen kirjastoon
                           
                           
                              2007
                           
                        
                              yksityisten sisällönhaltijoiden rohkaiseminen antamaan tekijänoikeudella suojatun aineistonsa yhteisen monikielisen portaalin kautta haettavaksi ja saatavaksi
                           
                           
                              2008-2009
                           
                        
                              oikeudenhaltijoiden ja kulttuurilaitosten (arkistot, museot ja kirjastot) väliset sopimukset ja kollektiiviset sopimukset, joiden perusteella kulttuurilaitokset saavat asettaa tekijänoikeudella suojattua aineistoa sähköisesti saataville sopimusehdoin
                           
                           
                              2009
                           
                        
            
                  4.
               
               
                  
                     Osallistutaan edistymisen tehokkaaseen seurantaan Euroopan tasolla:
                  
                              kansallisen tason tulosten ja kokemusten arviointi
                           
                           
                              Keväällä 2008
                           
                        
                              komissiolle tiedottaminen näistä tuloksista ja kokemuksista sekä sen kulttuuriaineiston digitoinnista ja sähköisestä saatavuudesta sekä digitaalisesta säilyttämisestä antaman suosituksen ja näiden päätelmien eri osatekijöiden jatkotoimista
                           
                           
                              Keväällä 2008
                           
                        
            
                  5.
               
               
                  
                     Parannetaan kulttuuriaineiston digitoinnin ja sähköisen saatavuuden sekä digitaalisen säilyttämisen perusedellytyksiä:
                  
                              kulttuuriaineiston digitointia ja sen sähköistä saatavuutta muun muassa opiskelu- ja tutkimustarkoituksiin tai muuhun käyttöön asianmukaisissa olosuhteissa koskevien kansallisen lainsäädännön sisältämien esteiden poistamiseksi toteutettavien toimien määrittäminen ja käynnistäminen
                           
                           
                              2008
                           
                        
                              mekanismien luominen orpojen teosten ja sellaisten teosten, joiden painos on loppuunmyyty tai joita ei enää levitetä, digitoinnin ja sähköisen saatavuuden helpottamiseksi sisällönhaltijoiden etuja ja oikeuksia täysimääräisesti kunnioittaen
                           
                           
                              2008
                           
                        
                              digitaalista säilyttämistä koskevien lainsäädännöllisten tai muiden tehokkaiden puitteiden vakiinnuttaminen; tähän olisi sisällyttävä digitaaliseen kulttuuriaineiston tallettaminen juridisesti valtuutetuissa laitoksissa ja verkon haravointi näissä laitoksissa muun muassa yhteisön tietosuojalainsäädäntö huomioon ottaen sekä jäljentäminen suurin määrin ja siirtäminen toisiin tietojärjestelmiin
                           
                           
                              2009
                           
                        
                              kannustetaan kulttuurilaitoksia panemaan täytäntöön asianmukaiset digitaalista säilyttämistä koskevat tekniset standardit digitointiin liittyvän järjestelytyön puitteissa
                           
                           
                              2008
                           
                        
            B.   KOMISSION TOIMET JA TAVOITTEET
      
                  1.
               
               
                  
                     Tuetaan ja koordinoidaan Euroopan digitaalisen kirjaston perustamista:
                  
                              kulttuuriaineiston levittämistä koskevan yhteisen monikielisen portaalin perustamiseen liittyvien toimien koordinointi ja edistäminen
                           
                           
                              vuodesta 2007
                           
                        
                              yhteentoimivuuden saavuttamiseen liittyviä standardeja koskevien kysymysten ratkaisemista ja monikielisen saatavuuden tehokasta toteuttamista koskevan työskentelyn koordinointi ja edistäminen
                           
                           
                              2007-2008
                           
                        
                              foorumin luominen yksityisen sektorin ja asianosaisten organisaatioiden kanssa käytävää keskustelua varten, jotta voitaisiin hahmotella periaatteet, jotka koskevat aineiston toimittamista yhteiseen portaaliin
                           
                           
                              2007-2008
                           
                        
                              rahoituksen ja muiden resurssien tarjoaminen Euroopan tason toimille; eurooppalaisen digitoinnin ja digitaalisen säilyttämisen osaamiskeskusten verkoston tukeminen seitsemännestä puiteohjelmasta siten, että jäsenvaltioiden erilaiset mahdollisuudet ja kulttuurisisällön eri tyyppien erityispiirteet otetaan täysin huomioon; tuen antaminen seitsemännestä puiteohjelmasta sellaisia innovatiivisia palveluja tukeville teknologioille, jotka voidaan integroida osaksi yhteistä monikielistä portaalia
                           
                           
                              vuodesta 2007
                           
                        
            
                  2.
               
               
                  Edistetään kulttuuriaineiston digitointia ja sähköistä saatavuutta sekä digitaalista säilyttämistä koskevien politiikkojen parempaa koordinointia:
                  
                              jäsenvaltioiden toimien seuranta ja jäsenvaltioiden välisen yhteistyön tukeminen
                           
                           
                              vuodesta 2007
                           
                        
                              jäsenvaltioiden avustaminen ongelmien yksilöimisessä ja pullonkaulojen valvomisessa sekä tarvittaessa digitointiprosessin käynnistämistä koskeviin toimiin liittyvien ehdotusten tekemisessä
                           
                           
                              2008-2009
                           
                        
                              jäsenvaltioiden nimeämistä asiantuntijoista koostuvan ryhmän perustaminen jatkamaan kansallisten edustajien ryhmän koordinointityötä yhteisön toimielinjärjestelmän puitteissa, niin että turvataan jatkuvuus — tehokkaat siirtymäjärjestelyt mukaan lukien — ja käytetään hyväksi saatuja kokemuksia ja hankittua asiantuntemusta
                           
                           
                              2007
                           
                        
            
                  3.
               
               
                  
                     Parannetaan perusedellytyksiä:
                  
                              ratkaisujen ehdottaminen eräisiin erityisiä oikeuksia koskeviin kysymyksiin (esim. orvot teokset ja sellaiset teokset, joiden painos on loppuunmyyty) sisällönhaltijoiden etuja ja oikeuksia täysin kunnioittaen ja kyseisten ratkaisujen tehokkuuden rajat ylittävissä yhteyksissä varmistaen
                           
                           
                              2008-2009
                           
                        
                              Euroopan tason korjaavien toimien ehdottaminen yksilöityjen pullonkaulojen johdosta, jos ”joustava koordinointi” ei ole johtanut toivottuihin tuloksiin
                           
                           
                              2008-2009
                           
                        
            
                  4.
               
               
                  
                     Arvioidaan Euroopan tason yleistä edistymistä:
                  
                              jäsenvaltioiden edistymisen ja Euroopan digitaalisen kirjaston perustamisen seuranta käyttäen sekä määrällisiä että laadullisia indikaattoreita, jotka perustuvat niin kansallisella kuin Euroopan tasolla kerättyyn tietoon
                           
                           
                              vuodesta 2007
                           
                        
                              kertomuksen esittäminen jäsenvaltioiden edistymisestä ja yhteistä monikielistä portaalia koskevasta edistymisestä; kertomuksessa arvioidaan, missä määrin ”joustava koordinointi” on tuottanut tulosta
                           
                           
                              2008
                           
                        
            
         (1)  Ehdotetussa toimia ja tavoitteita koskevassa aikataulussa esitetään jäsenvaltioita ja komissiota koskevat tavoitteet, mutta kyseinen aikataulu ei ole luonteeltaan sitova.